Halep deur presidensie, kerk vereer | Netwerk24
16 Julie 2019 09:06
Simona Halep het haar tweede Grand Slam-titel by Wimbledon gewen. Foto: Getty IMages
Roemenië se presidensie en die Ortodokse kerk het die Wimbledon-kampioen Simona Halep met hul hoogste eerbewyse vereer, terwyl honderde aanhangers haar Maandag op die lughawe tuis verwelkom het.
Halep (27) het Saterdag die eerste Roemeense vrouespeler geword om die enkelspeltitel by Wimbledon te wen toe sy die sewemalige kampioen Serena Williams in 56 minute in die eindstryd met 6-2, 6-2 afgestof het.
“Ek het my geleentheid gebruik. Ek het my beste gelewer en dit is hoekom ek daarin kon slaag om te wen,” het ’n stralende Halep aan joernaliste by Boekarest se internasionale lughawe gesê.
Aanhangers het luidkeels gejuig “Bravo, Simona!” terwyl sy met haar trofee en blomme in die hand bewonderaars ontmoet het.
The arrival of our champion, @Simona_Halep, on Henri Coanda Bucharest International Airport. ??????
??: GSP pic.twitter.com/WsLReNU91l
— In Halep We Trust (@InHalepWeTrust) June 11, 2017
“Ek het deurlopend op my taktieke gefokus. Serena is die beste speler van alle tye.”
Dit was Halep se tweede Grand Slam-titel nadat sy in 2018 in Parys by Roland Garros geseëvier het.
Die presidensie het Halep met die Ster van Roemenië vereer, terwyl sy die Patriargale Kruis by die kerk ontvang het.
“Ek maak altyd die teken van die kruis en glo in God want niks kan sonder God se hulp vermag word nie,” het Halep destyds gesê ná haar oorwinning by die Franse Ope verlede jaar.
These amazing people were all by my side ?? pic.twitter.com/yO95wW2Y8y
Meer oor: Wimbledon | Simona Halep | Tennis | Wta | Atp
Halep laat Serena bloei by Wimbledon